284 km/t. Det var farten, da Nordjyllands Politi mandag aften målte hastigheden på en motorcyklist på motorvej E39. Der var tale om en ung motorcyklist, som erkendte med det samme, da han blev bragt til standsning. Nordjyllands Politi oplyser på Twitter, at motorcyklisten fik inddraget kørekortet med det samme. Derudover står han til en bøde på minimum 15.000 kroner, og han skal op til en ny køreprøve. Politiet oplyser, at ved de 284 km/t bevæger man sig knap 80 meter pr. sekund, og at der går rigtig lang tid, inden man kan holde stille for ikke at snakke om at undvige noget uventet.
Motorcyklist snuppet af patrulje på E39. Han fik inddraget kørekortet med det samme.